
             Nr. de înregistrare: 28037/RU5181/01.10.2026
A N U N Ț    
            Spitalul Județean de Urgență Zalău, în conformitate cu prevederile Hotărârii nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, Legii nr. 53/2003 - Codul Muncii cu modificările și completările ulterioare, Ordinului M.S. nr. 1470/2011 pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar, Hotărârii nr. 35 din 4 decembrie 2015 privind eliberarea Certificatului de membru al Ordinului Asistenților Medicali Generaliști, Moașelor și Asistenților Medicali din România însoțit de avizul anual și Legii nr. 78/2014 privind reglementarea activității de voluntariat din România, organizează concurs pentru ocuparea unui post vacant, funcție contractuală de execuție:
            - 1 post de asistent medical principal P.L în cadrul Compartimentului Oftalmologie, în municipiul Zalău, cu contract individual de muncă pe perioadă nedeterminată, cu normă întreagă, organizat în ture.
            La concurs poate participa orice persoană care îndeplinește următoarele condiții generale și cerințe specifice prevăzute la art. 542 alin.(1) și (2) din O.U.G. nr. 57/2019, cu modificările și completările ulterioare:
            Condiții generale:
a) are cetățenia română sau cetățenia unui alt stat membru ale Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene și domiciliul în România;

b) cunoaște limba română, scris și vorbit; 

c) are capacitate de muncă în conformitate cu prevederile Legii nr. 53/2003 - Codul Muncii, republicată, cu modificările și completările ulterioare și deplină capacitate de exercițiu; 

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 

e) îndeplinește condițiile de studii, de vechime în specialitate, respectiv de experiență necesare ocupării postului și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau exercitării unei profesii;

h) nu a comis infracțiunile prevăzute la art.1 alin.(2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35, alin.(1), lit. h). 

Prin excepție de la condiția prevăzută la art. 542, alin.(1), lit.a) pot fi angajați și cetățeni străini, cu respectarea regimului stabilit pentru aceștia prin legislația specifică și legislația muncii.
Condiții specifice de participare la concursul pentru ocuparea postului de asistent medical principal PL în cadrul Compartimentului Oftalmologie, pe perioada nedeterminată:
      a)  studii medii absolvite cu diplomă de bacalaureat;
      b) diplomă de școală sanitară postliceală sau echivalentă sau diplomă de studii postliceale prin echivalare conform Hotărârii Guvernului nr. 797/1997 privind echivalarea studiilor absolvenților liceelor sanitare, promoțiile 1976-1994 inclusiv, cu nivelul studiilor postliceale sanitare;
c)  certificat de grad principal;
d)  5 ani vechime ca asistent medical;
e)  cunoștințe operare calculator.
Concursul pentru ocuparea postului vacant de asistent medical principal PL constă în următoarele etape:

               a) selecţia dosarelor de înscriere;

               b) proba scrisă;

               c) interviul.

            Calendarul de desfășurare pentru postul de asistent medical principal PL, pe perioadă nedeterminată în cadrul Compartimentului Oftalmologie: 
· interval de depunere a dosarelor de înscriere:  06.10.2026-19.10.2026, ora 15.00;
· selectarea dosarelor de înscriere: în zilele de 20-21.10.2026, ora 10.00;
· susținerea probei scrise: în data de 02.11.2026, ora 10.00 de către candidații declarați „admis” la etapa de selectare a dosarelor, în Clubul Spitalului, str. Simion Bărnuțiu nr. 67, Zalău;
· susținerea probei interviului: în data de 04.11.2026, ora 13.00 de către candidații declarați „admis” la proba scrisă, în Clubul Spitalului, str. Simion Bărnuțiu nr. 67, Zalău.
            Calendarul de concurs este estimativ și pot surveni modificări în funcție de numărul candidaților înscriși la concurs, aduse la cunoștința candidaților în timp util.

            Sunt declaraţi admişi pentru ocuparea funcțiilor contractuale de execuție candidaţii care au obţinut minimum 50 de puncte la proba scrisă și minimum 50 de puncte la proba interviu. Punctajul final se calculează ca medie aritmetică a punctajelor obţinute la proba scrisă și proba interviu.
            Conform art. 35 din HG nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, pentru înscrierea la concurs candidaţii vor prezenta un dosar care va conţine următoarele documente:

      a) formular de înscriere la concurs, care se obține de la Serviciul Resurse Umane și Salarizare;

      b) copia actului de identitate sau orice alt document care atestă identitatea, potrivit legii, aflate în termen de valabilitate;

      c) copia certificatului de căsătorie sau a altui document prin care s-a realizat schimbarea de nume, după caz;

      d) copiile documentelor care atestă nivelul studiilor medii și postliceale, conform cerințelor specifice de mai sus, ale altor acte care atestă efectuarea unor specializări, și copiile documentelor care atestă îndeplinirea condițiilor specifice ale postului; cunoștințele de operare calculator vor fi testate în cadrul probei interviu;
      e) copia carnetului de muncă, a adeverinței eliberate de angajator pentru perioadă lucrată, care să ateste vechimea în muncă;
      f) copia certificatului de membru;
      g) adeverinţă pentru autorizarea exercitării profesiei eliberate de Ordinul Asistenţilor Medicali Generalişti, Moaşelor şi Asistenţilor Medicali;
      h) certificat de cazier judiciar sau, după caz, extrasul de pe cazierul judiciar că nu are antecedente penale care să-l facă incompatibil cu funcţia pentru care candidează. Candidatul declarat admis la selecţia dosarelor, care a depus la înscriere o declaraţie pe proprie răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului;

      i) certificatul de integritate comportamentală din care să reiasă că nu s-au comis infracțiuni prevăzute la art.1 alin.(2) din Legea nr. 118/2019 privind Registrul național automatizat cu privire la persoanele care au  comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane (eliberat de Inspectoratele de Poliție);

      j) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverința care atestă starea de sănătate să conțină, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

      k) curriculum vitae, model comun european;

      l) dovada plății taxei de concurs în sumă de 50 ron;

      m) declarație privind acordul pentru prelucrarea datelor cu caracter personal care se obține de la Serviciul Resurse Umane și Salarizare.
            Dosarele de concurs se depun la registratura unității, după certificarea documentelor de către secretarul comisiei de concurs, în următorul interval orar:

· de luni până joi între orele 700 – 1500.

· vineri între orele 700 – 1200.
            Dosarele depuse înainte sau după încheierea termenelor specificate din anunț nu vor fi luate în considerare!

            Pe dosarul de concurs se trece numele și prenumele candidatului, postul pentru care candidează și structura (secția/cabinetul/serviciul etc.) în care este postul pentru care candidează!
            Copiile actelor prevăzute în dosarul de concurs se prezintă personal de către candidat, însoțite de documentele originale și se certifică pentru conformitate cu originalul de către secretarul comisiei de concurs din cadrul Serviciului Resurse Umane și Salarizare! 

            Bibliografia de concurs se va solicita pe suport CD de la Serviciul Resurse Umane și Salarizare de către candidat la depunerea dosarului:
1. 42-05 PO   Igiena mâinilor;

2. 42-20 PO   Managementul accidentului post expunere la sânge și produse biologice;

3. 42-34 PO   Managementul deșeurilor rezultate din activități medicale;

4. 61-03 PO   Ghid de utilizare a planului de îngrijire;

5. 61-07 PO  Administrarea medicamentelor.

            Relații suplimentare se pot obține în zilele lucrătoare, de la Serviciul Resurse Umane și Salarizare, Spitalul Județean de Urgență Zalău, str. Simion Bărnuțiu nr. 67, telefon 0260/616920, interior 112, sau telefon mobil, 0756078369, în intervalul orar 1100 -1300 sau de pe pagina de internet a unității, www.spitalzalau.ro, secţiunea „Informații publice – Concursuri de angajare” şi de pe portalul posturi.gov.ro.
Atribuții generale

1. Cunoaște, aplică și asigură respectarea prevederilor din Regulamentul de Organizare și Funcționare (ROF), Regulamentul Intern (RI), Contractul colectiv de muncă și Codul de conduită etică a Spitalului Județean de Urgență Zalău. 
2. Respectă programul de lucru, semnează condica de prezență și nu părăsește locul de muncă, indiferent de motiv, fără aprobarea superiorului ierarhic.

3. Respectă ordinea şi disciplina la locul de muncă, foloseşte integral şi cu maximă eficienţă timpul de muncă. 

4. Utilizează resursele existente exclusiv în interesul instituției, păstrează și utilizează în bune condiții și în mod responsabil inventarul din dotare.

5. Respectă drepturile pacienților, intimitatea și demnitatea acestora.

6. Comunică cu pacienții, aparținătorii și întreg personalul spitalului, folosind un limbaj respectuos.
7. Promovează raporturi de muncă colegiale în spirit de echipă și un comportament corect în cadrul relațiilor de muncă.

8. Pe durata desfășurării raporturilor de muncă cu angajatorul, cât și ulterior încetării acestora, are obligația de a păstra secretul profesional și confidențialitatea tuturor datelor, informațiilor și documentelor legate de locul de muncă și orice declarație publică cu referire la fostul loc de muncă este atacabilă juridic.

9. Răspunde de aplicarea și respectarea reglementărilor în vigoare privind prevenirea și controlul infecțiilor asociate activității medicale, conform legislaţiei în vigoare.

10. Respectă circuitele funcționale din cadrul spitalului (circuitul personalului, circuitul pacienților, circuitul deșeurilor periculoase, circuitul lenjeriei, circuitul alimentelor etc.)
11. Răspunde de aplicarea normelor legislative în vigoare privind asigurarea curățeniei, dezinfecției și sterilizării.

12. Utilizează echipamentul de protecţie adecvat, complet, corect și corespunzător scopului pentru care este destinat. Poartă ecusonul la vedere.

13. Respectă și aplică normele legislative în vigoare cu privire la expunerea accidentală la sânge și produse biologice.
14. Își însușește și respectă prevederile legislației în domeniul sănătății și securității în muncă și își desfășoară activitatea în conformitate cu pregătirea, instruirea sa și cu instrucțiunile primite din partea angajatorului, astfel încât să nu expună la pericol de accidentare sau îmbolnăvire profesională propria persoană/pacienții sau alte persoane care pot fi afectate de acțiunile sau omisiunile sale în timpul procesului de muncă, conform legislaţiei în vigoare.

15. Exploatează în siguranță echipamentele, aparatura, substanțele periculoase, instalațiile, utilajele, mașinile, potrivit instrucțiunilor tehnice, neprocedând la înlăturarea arbitrară a dispozitivelor de securitate proprii.

16. Aduce la cunoştinţă conducătorului locului de muncă orice defecţiune tehnică sau altă situaţie care constituie un pericol de accidentare sau îmbolnăvire profesională.
17. Aduce la cunoştinţa conducătorului locului de muncă, în cel mai scurt timp posibil, accidentele de muncă suferite de persoana proprie sau de alţi angajaţi.
18. Opreşte lucrul la apariţia unui pericol iminent de producere a unui accident sau conflict şi informează de îndată conducătorul locului de muncă.
19. Refuză întemeiat executarea unei sarcini de muncă dacă aceasta ar pune în pericol de accidentare sau îmbolnăvire profesională persoana sa sau a celorlalţi participanţi la procesul de muncă.
20. Cooperează cu angajatorul şi/sau cu angajaţii cu atribuţii specifice în domeniul securităţii şi sănătăţii în muncă, atât timp cât este necesar, pentru a da angajatorului posibilitatea să se asigure că toate condiţiile de muncă sunt corespunzătoare şi nu prezintă riscuri pentru securitate şi sănătate la locul său de muncă.
21. Cunoaște și respectă normele de prevenire și stingere a incendiilor, de acțiune în caz de urgență și acționează în conformitate cu procedurile stabilite la locul de muncă în cazul oricărui pericol iminent de incendiu sau situație de urgență, conform legislaţiei în vigoare.

22. Nu fumează și nu consumă băuturi alcoolice în incinta instituției. Nu folosește telefonul mobil personal în timpul orelor de lucru.

23. Cunoaște și respectă reglementările în vigoare privind colectarea selectivă a deșeurilor rezultate din activitatea medicală, în scopul prevenirii îmbolnăvirilor și evitării accidentelor poluării mediului, conform legislaţiei în vigoare.

24. Respectă atribuțiile specifice din legislația în vigoare privind eliminarea deșeurilor perisabile și menajere.

25. Cunoaște politica referitoare la calitate, mediu și sănătate și securitate ocupațională și participă la atingerea obiectivelor specifice calității, stabilite de managementul Spitalului Județean de Urgență Zalău.

26. Cunoaște, aplică și respectă protocoalele și procedurile specifice locului de muncă, elaborate în                           Spitalul Județean de Urgență Zalău, în caz contrar fiind pasibil de sancțiuni disciplinare.

27. Respectă cerințele Sistemului de Management Integrat al Calității și le îmbunătățește continuu.
28. Respectă cu strictețe procedurile interne referitoare la protecția datelor cu caracter personal, precum și procedurile privind securitatea informatică, inclusiv, la:

a) Parole: Păstrează în condiții de strictețe parolele și mijloacele tehnice de acces la datele cu caracter personal pe care le prelucrează în virtutea atribuțiilor de serviciu, nu divulgă nimănui și nu va permite nimănui să ia la cunoștință de parolele și mijloacele tehnice de acces în sistemele informatice pe care le utilizează în desfășurarea atribuțiilor de serviciu.

b)  Copiere: Nu copiază pe suport fizic nici un fel de date cu caracter personal disponibile în sistemele informatice ale spitalului/organizației și nu transmite pe suport informatic și nici pe altfel de suport date cu caracter personal către sisteme informatice care nu se află sub controlul spitalului/organizației sau care sunt accesibile în afara unității (inclusiv stik-uri USB, HDD, discuri rigide, căsuțe de e-mail sau orice alt mijloc tehnic).

c) Acces: Interzice în mod efectiv și împiedică accesul orcărui alt salariat la canalele de accesare a datelor personale diponibile pe computerul societății, cu ajutorul căruia își desfășoară activitatea.  

29.  În caz de dezastru natural și/sau catastrofă salariatul are obligația să respecte instrucțiunile/procedurile/   

       /instruirile efectuate la nivelul unității, precum și prevederile referitoare la responsabilitățile în caz de  

       dezastru natural sau catastrofă: să respecte planul de evacuare și să utilizeze căile de acces indicate, să  

       respecte sarcinile trasate de echipa de intervenție, participă la acțiuni de prim ajutor.   

Atribuții și responsabilități specifice postului de asistent medical generalist

1. Stabilește nevoile de îngrijiri generale de sănătate, de natură, preventivă, curativă și de recuperare în cadrul planului de îngrijiri, individualizat pe pacient. 

2. Verifică şi supraveghează punerea în aplicare a planului de îngrijiri..

3. Efectuează tratamentul medicamentos și biologic, recoltările de probe biologice, investigațiile și tehnicile medicale recomandate de către medicul curant. Asigură transportul probelor biologice și anatomopatologice către laboratorul de specialitate. 

4. Răspunde de aplicarea sarcinilor specifice din cadrul procedurii operaționale, elaborată de spital, aplicând responsabilitățile personalului medical implicat în actul transfuzional.

5. Asigură monitorizarea specifică a pacienților conform recomandărilor medicale.

6. Întocmește rapoarte scrise, referitoare la activitățile specifice, desfășurate în cadrul secției prin completarea corectă și completă a caietului de predare, a planului de îngrijiri și își asumă responsabilitatea prin semnarea acestor acte, conform procedurilor în vigoare.

7. Răspunde de corectitudinea datelor înregistrate în documentele specifice secției și pacientului, în limita competențelor profesionale.

8. Respectă legislaţia în vigoare privind terapia tranfuzională conform protocoalele implementate în cadrul spitalului. 

9. Acordă primul ajutor în situaţii de urgenţă, verifică şi răspunde de trusa de urgenţă mobilă.             

10. Preia pacienții nou internați, verifică toaleta personală, ţinuta de spital şi îi repartizează în salon.

11. Identifică problemele de îngrijire ale pacienţilor, stabileşte priorităţile şi evaluează rezultatele obţinute pe tot parcursul internării.

12. Aduce la cunoştință pacientului îngrijirile necesare și tehnicile medicale care i se vor efectua pe perioada internării și solicită consimțământul verbal și scris al acestuia, acționând în consecință.

13. Îndrumă şi supraveghează efectuarea de către infirmieră a toaletei, schimbării lenjeriei de corp şi de pat, crearea condiţiilor pentru satisfacerea nevoilor fiziologice, schimbarea poziţiei pacienților, precum și alimentarea pasivă și activă a pacienților.

14. Aduce la cunoștința  pacientului regulamentul de ordine interioară a secției/compartimentului.

15. Îngrijeşte pacienții conform planului de îngrijire și informează medicul curant de gardă în mod sistematic privind evoluţia și simptomatologia acestora.

16. Pregătește pacientul pentru examinările necesare și explorările funcționale, organizează transportul și la nevoie supraveghează starea acestora pe timpul transportului, pregătește pacientul pre operator și îl îngrijește post  operator conform protocoalelor din secțiile cu profil chirurgical. 

17. Pregătește pacientul și ajută medicul curant la efectuarea tehnicilor speciale de invesțigație și tratament.

18. Participă activ la vizita medicului curant şi a medicului şef de secţie și notează recomandările făcute de medic în caietul de vizită, asigurând materialele necesare desfășurării vizitei.

19. Notează recomandările medicului în caietul de predare, le execută autonom, în limita competenţei şi le predă turelor următoare prin raportul verbal și scris al serviciului. 
20. Efectuează verbal, la patul pacientului, predarea/preluarea fiecărui pacient în cadrul raportului de tură. 
21. Răspunde de preluarea medicamentelor scrise pe condica de medicamente, de distribuirea lor corectă și completă.
22. Răspunde de decontarea şi administrarea medicamentelor din aparatul de urgență.
23. Respectă normele de securitate, manipulare şi descărcare a stupefiantelor, precum şi a medicamentelor cu regim special.
24. Supraveghează distribuirea alimentelor conform dietei consemnate în FOCG.

25. Răspunde de utilizarea în condiții aseptice a instrumentelor și dispozitivelor medicale sterile și de respectarea termenului de valabilitate.

26. Pregăteşte instrumentarul și dispozitivele folosite, în vederea sterilizării și răspunde de inventarierea acestora.

27. Verifică identificarea pacienților prin mijloacele implementate în spital (brățări de identificare, autocolante etc.) .
28. Pregăteşte pacientul pentru externare, conform procedurii elaborate în spital.
29. În caz de deces constatat, inventariază obiectele personale și organizează transportul acestuia conform procedurii elaborate în spital.
30. În cazul în care apar diferite defecțiuni la instalatiile  de alimentare cu apă, instalaţii sanitare, încălzire etc. și defecțiuni ale echipamentelor și aparaturii medicale, anunță șeful locului de muncă și structurile responsabile cu remedierea defecțiunilor.
31. Respectă permanent şi răspunde de aplicarea normelor de prevenire a infecțiilor asociate activităților medicale prin spălarea şi dezinfecţia mâinilor, cât şi a regulilor de tehnică aseptică în efectuarea tratamentelor prescrise, conform legislaţiei în vigoare.

32. Respectă și aplică măsurile de izolare stabilite prin protocoalele elaborate în spital.

33. Anunță șeful locului de muncă și declară orice imbolnavire acută pe care o prezintă, precum şi bolile transmisibile apărute la membrii familiei sale, Serviciului de  prevenire a infecțiilor asociate asistenței medicale.

34. Supraveghează şi ia măsuri de respectare a normelor de igienă de către vizitatori (portul echipamentului, evitarea aglomerării în saloane) și a progamului de vizită.

35. Efectuează mişcarea pacienților sâmbăta şi duminica şi în zilele de sărbători legale și întocmește foaie suplimentară de alimentație de câte ori este nevoie.

36. Verifică și notează în registrul de temperatură valorea temperaturii din frigider.
37. Codifică în Fișa de proceduri, specifică secției/compartimentului, procedurile efectuate pacienţilor.

38. Se preocupă de actualizarea cunoştinţelor profesionale cu toate noutăţile medicale apărute în domeniul de activitate (specific pentru fiecare secţie) prin studiu individual sau alte forme de educaţie continuă,  conform cerinţelor postului. 

39. La trecerea într-un alt loc de muncă va prelua sarcinile noului loc de muncă, în limita competențelor  profesionale.
40. Desfăşoară o activitate intensă de educaţie pentru sănătate în funcţie de problemele şi starea pacientului internat.
41. Poartă echipamentul de protecţie prevăzut de regulamentul de ordine interioară, care va fi schimbat la 3 zile și ori de câte ori este nevoie, pentru păstrarea igienei şi a aspectului estetic personal. 
42. Răspunde de aplicarea măsurilor privind igiena pacienților prin preluarea și continuarea acțiunilor recomandate în urma triajului epidemiologic la internare. 

43. Își asumă răspunderea individuală în orice activitate întreprinsă și semnează toate actele medicale în care se solicită semnătura.

44. În cazul în care vor apărea atribuții și responsabilități noi acestea se vor adăuga în fişa postului.  

45. Deconteză materialele sanitare în fişa de decont.

46. Participarea la cursuri de pregătire profesională. 

